Paraclisul Sfântului loan cel nou de la Suceava 
(2 iunie şi 24 iunie) 


IOAN CCls HOY 


Sfântul mare mucenic loan cel nou de la Suceava (f 1330) (2 iunie şi 24 iunie): 


https://www.academia.edu/43441948/Sf% C3% A?2ntul mare mucenic loan _ cel nou _de la 
Suceava 1330 2 iunie %C5%9Fi 24 iunie 


https://archive.org/details/sf.-ioan-cel-nou 


https://drive.google.com/file/d/10X2IHux Wustvp 1 T4xesfk 1hzE4v7Z]5U8/view?usp=sharin 


Materiale despre Sfântul mare mucenic loan cel nou de la Suceava: 


https://independent.academia.edu/emystea/Sf-muc-loan-cel-nou-(2-24-iun 


https://archive.org/details/Qsteaemy?gquery=loan+cel+nou+de+la+Suceava 


https://www.slideshare.net/steaemy 1/search_my_uploads?type=&new=&q=loan+cel+nou+ 
N&& 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


Doamne miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morții cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), 


Troparele, glasul al 4-lea: 


Veniţi toţi iubitorii de mucenici să cădem cu credinţă şi cu evlavie către dumne- 
zeiescul loan, marele mucenic către apărătorul Moldovei şi al tuturor bine credin- 


cioşilor creştini, şi să cerem prin rugăciunile lui, de la Hristos Dumnezeu, izbăvire 
de boli, de primejdii, de întristări şi mare milă. (de două ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Născătoare de Dumnezeu, pururea Fecioară, ceea ce eşti rai cuvântător şi rai al Po- 
mului Vieţii, de toate întristările noastre, de moartea păcatului şi de chinurile cele 
veşnice izbăveşte-ne pe noi, robii tăi. 


Apoi: Psalmul 50 

1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul de rugăciune 


Cântarea 1-a 


Irmos: Întru adânc a aşternut de demult toată oastea lui Faraon, puterea cea prea 
într-armată, iar întrupându-se Cuvântul, a pierdut păcatul cel prea rău, Domnul cel 


prea slăvit, căci cu slavă S-a proslăvit. 


Stih: Sfinte mare mucenice Ioane, roagă-te lui Hristos Dumnezeu pentru noi. 


Valuri de întristare, scârbe, necazuri şi boli au venit asupra mea din dreapta ico- 
nomie a lui Dumnezeu, spre a mea lămurire şi curăţire. Către tine alerg, mare mu- 
cenice loane, rugându-te să îmblânzeşti pe Cel ce mă ceartă pentru păcatele mele. 


Stih: Sfinte mare mucenice Ioane, roagă-te lui Hristos Dumnezeu pentru noi. 


De nenumărate ori greşind, în fiecare zi şi ceas, şi pocăință nearătând, după dre- 
ptate mânia lui Dumnezeu eu am aprins-o asupra mea. Ci tu, sluga lui Dumnezeu 
cea prea înţeleaptă, te rog, îmblânzeşte mânia Lui. 


Slavă Tatălui şi Fiului şi Sfântului Duh. 


Cunoscând din Sfintele Scripturi că Dumnezeu face voia celor ce-L iubesc şi se 
tem de EI, pe tine te punem mijlocitor, mare mucenice Ioane, care te-ai jertfit 
pentru dragostea Lui, şi cerem prin tine de la Hristos Dumnezeu, izbăvire de neca- 
zuri, de boală şi mare milă. 


Şi acum şi pururea şi în vecii vecilor. Amin. 


Inconjuratu-m-au pe mine adâncul greşelilor mele şi către pieire mă trage. Prea 
curată Stăpână, vino degrab în ajutorul meu, cu îndurările milei tale. 


Cântarea a 3-a 


Irmos: Inflorit-a pustiul ca şi crinul, Doamne, biserica păgânilor cea stearpă, prin 
venirea Ta, întru care s-a întărit inima mea. 


Stih: Sfinte mare mucenice Ioane, roagă-te lui Hristos Dumnezeu pentru noi. 
Săracă este inima mea de mângâierile darului, din pricina lenevirii mele, şi noaptea 
păcatului a întunecat lumina ochilor mei. Mijloceşte, mucenice al lui Hristos, loa- 
ne, şi-mi ajută a vieţui cu trezvie şi luare aminte. 

Stih: Sfinte mare mucenice Ioane, roagă-te lui Hristos Dumnezeu pentru noi. 
Ştiind că minunate sunt voile Domnului întru sfinții cei de pe pământul Lui, cred şi 
cu fără de îndoire că prin tine, mucenice al lui Hristos, loane, voi dobândi mila şi 
ajutorul Lui întru necazurile mele. 

Slavă Tatălui şi Fiului şi Sfântului Duh. 

Viforul scârbelor şi al suferințelor nu au clătinat casa sufletului tău, căci era înte- 
meiată pe piatra Hristos. Ajută-mi şi mie, cu mijlocirea ta, ca să nu pier în valurile 
veacului de acum. 

Şi acum şi pururea şi în vecii vecilor. Amin. 

Peacurată Fecioară, ceea ce eşti lumina fulgerului Dumnezeirii şi norul cel stră- 
lucit cu raze de aur, acoperă-ne pe noi, cei ce alergăm către tine, cu darul sfintelor 


tale rugăciuni. 


Catavasie, glasul al 2-lea: 


Cel ce ai slăvit pe Dumnezeu cu strălucirea faptelor tale celor bune şi ai mare în- 
drăzneală către El, grăbeşte, mare mucenice al lui Hristos, loane spre ajutorul celor 
bolnavi, a celor din necazuri şi a celor din primejdii. 


Pe tine, ostaşul cel adevărat al Mântuitorului nostru, lisus Hristos, te avem noi 
mângâiere în necazuri. Nu ne lăsa pe noi, când suntem apăsaţi de primejdii şi de în- 
tristări. 


[Preotul zice ectenia întreită (mică): Miluieşte-ne pe noi, Dumnezeule... Ecfonis: 
Că milostiv şi iubitor de oameni..., după care urmează] 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Râvnitor fiind înţelepciunii, care este comoara bunătăţilor, din care ai şi gustat 
dumnezeiasca cunoştinţă. Drept aceea spre cele trecătoare fiind silit, către lupte cu 
nevoinţă ai stat, răni muceniceşti luând, trupului zdrobire şi vărsare de sânge, şi 
acum petreci întru lumina cea negrăită cu mucenicii. Pentru aceea strigăm ţie: Roa- 
gă-te lui Hristos Dumnezeu, iertare de păcate să dăruiască celor ce cu credinţă se 
închină sfintelor tale moaşte. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Gândesc la judecată şi mă tem, de întrebarea cea înfricoşătoare mă cutremur, de 
răspunsul Judecătorului mă înspăimânt, şi mă îngrozesc de chin şi de durerea 
focului, de întunericul tartarului şi de scrâşnirea dinţilor, de viermele cel nea- 
dormit. Vai mie, ce voi face când se vor pune scaunele şi cărţile se vor deschide şi 
faptele se vor vădi? Atunci, Stăpână, ajutătoare mie să-mi fii şi folositoare prea 
fierbinte, că pe tine te am nădejde eu netrebnicul robul tău. 


Cântarea a 4-a 


Irmos: Venit-ai din Fecioară, nu sol, nici înger, ci tu Insuţi, Doamne, Te-ai întru- 
pat şi m-ai mântuit pe mine, omul, şi pentru aceasta strig Ţie: Slavă puteri Tale, 
Doamne! 


Stih: Sfinte mare mucenice Ioane, roagă-te lui Hristos Dumnezeu pentru noi. 


Auzind că darul lui Dumnezeu face minuni prin sfintele tale moaşte şi fiind învă- 
luit de mulțimea necazurilor, de boli şi de primejdii, la tine alerg, sluga lui Hristos, 
vino degrab, în ajutorul meu. 

Stih: Sfinte mare mucenice Ioane, roagă-te lui Hristos Dumnezeu pentru noi. 
Acolo unde poruncile Duhului Sfânt veselesc cetatea lui Dumnezeu, tu eşti, vese- 
lindu-te, mare mucenice loane; nu ne uita nici pe noi, smeriţii, care înotăm prin 
valurile şi necazurile şi scârbele de acum şi care cu credință cerem ajutorul sfin- 
telor tale rugăciuni. 

Slavă Tatălui şi Fiului şi Sfântului Duh. 

Pe tine, mucenice Ioane, te-a lăsat Stăpânul de obşte, Hristos, ca un zid de scăpare 
a ţării acesteia, mare mângâiere celor scârbiţi, bolnavilor şi tuturor celor din pri- 
mejdii grabnică izbăvire. 


Şi acum şi pururea şi în vecii vecilor. Amin. 


Pe tine, Maica milostivirii, te chem întru necazurile mele, alină durerea sufle- 
tului meu şi dă-i vindecare, cu doctoria cea prea luminată a darului tău. 


Cântarea a 5-a 


Irmos: Mijlocitor între Dumnezeu şi oameni Te-ai făcut, Hristoase Dumnezeule; 
că prin Tine, Stăpâne, la Părintele Tău, începătorul luminii, aducere am aflat. 


Stih: Sfinte mare mucenice Ioane, roagă-te lui Hristos Dumnezeu pentru noi. 


Din suflet aduc mulţumire pentru veşnicul Proniator, care te-a lăsat pe tine, mare 
mucenice loane, mijlocitor pentru cei din primejdii şi sprijinitor celor întristaţi, 
spre a nu aluneca în prăpastia deznădejdii. 


Stih: Sfinte mare mucenice Ioane, roagă-te lui Hristos Dumnezeu pentru noi. 


Cu frică din toate părțile sunt cuprins; vrăjmaşii cei dinăuntru cu gânduri rele mă 
necăjesc, iar cei din afară multe rele asupra mea uneltesc. La tine, mare mucenice 
Ioane, vin cu mare credinţă şi strig, nu mă lăsa pe mine să fiu batjocura vrăjmaşilor 
mei. 


Slavă Tatălui şi Fiului şi Sfântului Duh. 

Adevărat ocrotitor al celor necăjiţi şi bolnavilor te-am cunoscut pe tine, mare mu- 
cenice loane, şi de aceea acum cu bună nădejde către tine alerg, cerând de la Dum- 
nezeu, prin tine, izbăvire şi mare milă. 

Şi acum şi pururea şi în vecii vecilor. Amin. 

Cu ploaia îndurărilor tale, prea curată Maică a lui Dumnezeu, spală haina cea în- 
tinată a sufletului meu şi mă învredniceşte a vărsa pâraie de lacrimi, pentru toate 
cele ce am greşit. 


Cântarea a 6-a 


Irmos: Intru adâncul greşelilor fiind învăluit, chem adâncul milostivirii Tale cel 
neurmat; scoate-mă din stricăciune, Dumnezeule. 


Stih: Sfinte mare mucenice Ioane, roagă-te lui Hristos Dumnezeu pentru noi. 

Ca negura, de pretutindeni m-au înconjurat necazurile, întristările şi multe feluri de 
primejdii. Dar cunoscând că darul lui Dumnezeu felurit lucrează prin a ta mijlocire, 
mare mucenice, la sicriul moaştelor tale am venit, cerând izbăvire. 


Stih: Sfinte mare mucenice Ioane, roagă-te lui Hristos Dumnezeu pentru noi. 


Mângâiere celor din necazuri, doctor celor bolnavi, în toate zilele te arăţi tu, dum- 
nezeiescule Ioane, mare mucenice; nu mă trece cu vederea pe mine, cel necăjit. 


Slavă Tatălui şi Fiului şi Sfântului Duh. 
Nu este cu putință a ascunde sub obroc minunile şi vindecările care de veacuri 
multora s-au arătat de la sicriul moaştelor tale; căci cu adevărat au strălucit, ca o 


lumină în sfeşnic, minunile tale. 


Şi acum şi pururea şi în vecii vecilor. Amin. 


Incetează durerea şi scârba cea plină de întristare şi de mâhnire a inimii mele, Năs- 
cătoare de Dumnezeu, că, prin tine, bucuria cea mai presus de gând a venit nea- 
mului omenesc. 


[Apoi de este preot, zice Ectenia mică şi ecfonisul: Că Tu eşti Împăratul păcii...] 
Catavasie 


Cel ce ai slăvit pe Dumnezeu cu strălucirea faptelor tale cele bune şi ai mare îndră- 
zneală către EI, grăbeşte, mare mucenice al lui Hristos, Ioane, spre ajutorul celor 
bolnavi, a celor din necazuri şi a celor din primejdii. 


ŞI: 


Pe tine, ostaşul cel adevărat al Mântuitorului nostru, lisus Hristos, te avem noi 
mângâiere în necazuri. Nu ne lăsa pe noi, când suntem apăsaţi de primejdii şi de în- 
tristări. 


După care: Condacul, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe credinciosul nostru popor, dăruindu-i lui biruinţă asupra potri- 
vnicilor, având ajutorul Tău armă de pace, nebiruită biruinţă. 


Plutind pe luciul mării cu neguţătorie, de la răsărit către miazănoapte te-ai nevoit, 
şi chemându-te Dumnezeu pe tine, precum Matei vama, şi tu neguţătoria lăsând, 
Aceluia ai urmat prin sângele muceniciei, cu cele vremelnice răscumpărând cele 
netrecătoare, ai luat cunună de biruinţă. 


Prochimen, glasul al 4-lea: Sfinţilor celor de pe pământul Lui, minunate a făcut 
Domnul toate voile Sale întru dânşii. 


Stih: Mai înainte văd pe Domnul în faţa mea pururea, că de-a dreapta mea este, ca 
să nu mă clatin. 


Evanghelia de la Luca 


Zis-a Domnul: 
8. Și zic vouă: Oricine va mărturisi pentru Mine înaintea oamenilor, şi Fiul 
Omului va mărturisi pentru el înaintea îngerilor lui Dumnezeu. 


9. Iar cel ce se va lepăda de Mine înaintea oamenilor, lepădat va fi înaintea înge- 
rilor lui Dumnezeu. 

10. Oricui va spune vreun cuvânt împotriva Fiului Omului, i se va ierta; dar 
celui ce va huli împotriva Duhului Sfânt, nu i se va ierta. 

11. lar când vă vor duce în sinagogi şi la dregători şi la stăpâniri nu vă îngrijiţi 
cum Sau ce veţi răspunde, sau ce veţi zice, 

12. Că Duhul Sfânt vă va învăţa chiar în ceasul acela, ce trebuie să spuneți. 


Slavă Tatălui şi Fiului şi Sfântului Duh. 


Părinte, Cuvinte şi Duhule, Treime Sfântă, curăţeşte mulțimea păcatelor noa- 
stre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu şi ale Sfântului mare mucenic 
Ioan cel nou, Milostive, curăţeşte mulțimea greşelilor noastre. 


Stih: Miluieşte-mă, Dumnezeule, după mare mila Ta şi după mulţimea îndu- 
rărilor Tale, curăţeşte fărădelegile noastre. 


Şi stihirile acestea, glasul al 6-lea: 


În necazuri de multe feluri, în multe scârbe şi boli fiind noi pentru păcatele noastre, 
nu alergăm spre ajutorul cel străin şi blestemat al descântecelor sau la vrăjitorii, ci 
spre tine, sfinte al lui Dumnezeu, loane mucenice, care cu darul cel dat ție, vino de- 
grab, spre ajutorul nostru. 


Nimeni, alergând cu credinţă spre sicriul moaştelor tale celor sfinte, nu s-a întors 
neajutorat şi nemângâiat. Deci, cu sfintele tale rugăciuni, ajută-mi şi mie celui în- 
tristat. 


Prefacere dumnezeiască s-a văzut multora din cei bolnavi şi scârbiţi, care cu cre- 
dinţă au cerut ajutorul lui Dumnezeu prin tine, mare mucenice Ioane. 


Cântarea a 7-a 
Irmos: Porunca cea potrivnică lui Dumnezeu, a tiranului călcător de lege, înaltă 


văpaie a ridicat. lar Hristos a întins cinstitorilor de Dumnezeu tineri roua Duhului, 
Cel ce este binecuvântat şi prea slăvit. 


Stih: Sfinte mare mucenice Ioane, roagă-te lui Hristos Dumnezeu pentru noi. 

Al lui Dumnezeu prieten, a lui Dumnezeu slugă bună şi credincioasă te-ai arătat, 
mare mucenice loane, şi talantul cel dat ţie bine l-ai înmulțit. Fii acum rugător 
către Domnul pentru cei ce te cheamă pe tine în ajutorul lor. 

Stih: Sfinte mare mucenice Ioane, roagă-te lui Hristos Dumnezeu pentru noi. 
Ajutorul şi acoperământul sfintelor tale rugăciuni întinde-le peste toată Țara Mol- 
dovei şi Țara Românească şi peste toţi cei ce aleargă la tine cu credinţă. Şi mie, 
celui păcătos, să-mi fu bine mijlocitor către Preaînduratul Dumnezeu. 

Slavă Tatălui şi Fiului şi Sfântului Duh. 

Ca pe un fierbinte apărător şi izbăvitor te am pe tine, mare mucenice loane, şi cu 
credinţă te rog, izbăveşte-ne pe noi pe toţi de boli şi de toate scârbele, de toate 
felurile de nevoi şi de suspinuri. 

Şi acum şi pururea şi în vecii vecilor. Amin. 

Te rog cu umilință, prea curată Fecioară, să vii cu grabă spre ajutorul meu, în 
ceasul cel mai de pe urmă al vieţii mele, şi de tirania nevăzuţilor vrăjmaşi să mă 
izbăveşti atunci, Mireasă a lui Dumnezeu. 

Cântarea a 8-a 

Irmos: Cuptorul cel cu foc, oarecând în ... 


Stih: Sfinte mare mucenice Ioane, roagă-te lui Hristos Dumnezeu pentru noi. 


Milostiv către toţi te-ai arătat în această viaţă; milostiv şi după a ta proslăvire te-ai 
arătat, asemănându-te prin aceasta, după dar, cu Părintele îndurărilor. 


Stih: Sfinte mare mucenice Ioane, roagă-te lui Hristos Dumnezeu pentru noi. 


Pentru dragostea lui Hristos, Sfinte mucenice Ioane, multe feluri de chinuri ai răb- 
dat; pentru dragostea lui Hristos, sufletul tău ţi l-ai pus, şi nici chinurile şi nici 
moartea nu te-au despărțit de dragostea Lui. 


Binecuvântăm pe Tatăl, pe Fiul şi pe Sfântul Duh, Dumnezeu. 


Daruri şi chinuri până la sfârşit ai răbdat, mare mucenice Ioane, pentru mărturisirea 
dreptei credinţe. Pentru care şi noi te rugăm, ca nişte nevrednici, apără, cu a ta mij- 
locire către Dumnezeu, turma bine credincioşilor creştini de dezbinări şi de eresuri. 


Şi acum şi pururea şi în vecii vecilor. Amin. 


Curăţire şi iertare de păcate şi îndreptare vieţii noastre cerem prin mijlocirea ta, 
Preasfântă şi prea curată Fecioară, de la Fiul tău şi Dumnezeul nostru. 


Irmosul: 


Să lăudăm, bine să cuvântăm şi să ne închinăm Domnului cântându-L şi prea inăl- 
țându-L pe Dânsul întru toţi vecii. 


Cuptorul cel cu foc, oarecând în Babilon, lucrările şi-a descoperit cu dumnezeiască 
poruncă, pe haldei arzând, iar pe credincioşi răcorind, pe cei ce cântau: binecu- 
vântaţi toate lucrurile Domnului pe Domnul. 

Cântarea a 9-a 

Irmos: Fiul Părintelui celui fără de început, Dumnezeu şi Domnul, întrupându-Se 
din Fecioară, S-a arătat nouă, ca să lumineze cele întunecate şi să adune cele risi- 
pite. Pentru aceasta, pe Născătoarea de Dumnezeu cea prea lăudată o mărim. 

Stih: Sfinte mare mucenice Ioane, roagă-te lui Hristos Dumnezeu pentru noi. 
Către ajutătorul celor căzuţi, către doctorul celor bolnavi, către izbăvitorul celor 
din pagube şi din primejdii, către noul mucenic al lui Hristos, loan, veniţi toţi bine 


credincioşii, cu umilință şi cu evlavie să alergăm. 


Stih: Sfinte mare mucenice Ioane, roagă-te lui Hristos Dumnezeu pentru noi. 


Mucenice al lui Dumnezeu, loane, nu este cu putinţă a număra vindecările şi bine- 
facerile pe care de veacuri le-ai făcut, prin darul lui Dumnezeu, către toţi cei ce cu 
credinţă au venit şi s-au închinat sfintelor tale moaşte. 


Slavă Tatălui şi Fiului şi Sfântului Duh. 


Cântări de slavoslovie, de mulţumită şi de cerere aduce Biserica dreptmăritoare a 
lui Hristos, celui ce te-a ales şi te-a proslăvit pe tine, sluga Sa, dumnezeiescule 
mucenice Ioane. 


Şi acum şi pururea şi în vecii vecilor. Amin. 


Domnul Dumnezeul nostru, cel ce stăpâneşte toată făptura cea văzută şi cea nevă- 
zută, te-a ales pe tine din toate neamurile spre a fi Lui Maică prea curată, şi nouă, 
păcătoşilor. 


Catavasie: O, prea lăudate Ioane, pe tine nici sălbăticia tiranului, nici amăgirea cu- 
vintelor, nici groaza chinurilor, nici bătăile cele cumplite nu te-au despărțit de 
Hristos, pe care din pruncie L-ai iubit; căruia te şi roagă şi acum să dăruiască 
sufletelor noastre pace şi mare milă. 


Și îndată cântăm: Cuvine-se cu adevărat să te fericim pe tine Născătoare de 
Dumnezeu, cea pururea fericită şi prea nevinovată şi Maica Dumnezeului no- 
stru. Ceea ce eşti mai cinstită decât Heruvimii şi mai Slăvită fără de asemănare 
decât Serafimii, care fără stricăciune pe Dumnezeu Cuvântul ai născut, pe tine, 
cea cu adevărat Născătoare de Dumnezeu, te mărim. 


[De este preot, cădeşte sfântul altar şi pe credincioşi.] 


Iar noi cântăm aceste stihiri, glasul al 2-lea: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Către toţi cei ce aleargă la tine cu credinţă eşti mijlocitor şi grabnic ajutător, mare 
mucenice loane; auzi-ne şi pe noi, care ne chinuim de boli şi de întristări. 


Stih: Minunat este Dumnezeu întru sfinţii Săi, Dumnezeul lui Israel. 
Tuturor celor din scârbe, celor asupriţi şi robiţi, ca şi celor ce se află în primejdii şi 
necazuri, tu le eşti sprijinitor şi izbăvitor. Nu mă lăsa pe mine care cu umilinţă cer 


ajutorul tău. 


Stih: Veseli-se-va dreptul de Domnul şi va nădăjdui întru Dânsul. 


Bucurie şi mângâiere eşti tuturor celor asupriţi şi întristaţi de necazuri, dumne- 
zeiescule mucenice Ioane; pentru aceasta şi noi te lăudăm, zicând aşa: Bucură-te, 
ajutătorul şi apărătorul celor din primejdii şi din boli; bucură-te, folositorul tuturor 
celor ce cu credinţă dreaptă şi cu evlavie se închină către racla sfintelor tale moa- 
şte. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Bucură-te, lauda Trapezundei şi fiul Bisericii celei dreptmăritoare; bucură-te, bucu- 
ria şi ocrotitorul Moldovei şi al Bucovinei; bucură-te, mângâierea tuturor celor din 
nevoi şi din scârbe, care cer de la Dumnezeu prin tine izbăvire. 


Alte tropare ale sfântului: 


Veniţi, iubitorilor de Hristos, să lăudăm pe marele mucenic loan cel nou de la 
Suceava, pe cel ce pururea se roagă pentru noi. 


Fiind bolnav cu trupul şi cu sufletul, către tine vin, slugă bună a lui Hristos, dum- 
nezeiescule Ioane, ajută-mă cu darul cel dat ţie de la Dumnezeu. 


Fiind în casa Domnului, fii mijlocitor către Hristos Dumnezeu, loane mucenice, 
ca să dăruiască pace ţării acesteia, întărire şi linişte Bisericilor Sale şi mântuire 
tuturor celor necăjiţi. 


Cei ce ritoricesc cele deşarte rămân fără cuvinte văzând slava cea mare pe care a 
arătat-o Hristos Dumnezeu spre tine, sluga Sa cea prea înţeleaptă. 


Milostiv fiind Stăpânul cel de obşte, Hristos Dumnezeu, milostiv te-a arătat şi pe 
tine, sluga Sa, spre folos tuturor celor care cer ajutorul Său prin rugăciunile tale. 


Cu cântări de bucurie şi cu duhovnicească prăznuire, Biserica lui Hristos cea drept- 
măritoare săvârşeşte sfântă pomenirea ta. 


Toate oştile îngereşti, dumnezeiescule Mergător Înainte, cei doisprezece apostoli, 
Sfinţilor marilor ierarhi şi făcători de minuni Nicolae şi Spiridon, cu Sfântul 
mare mucenic loan cel nou de la Suceava şi cu toți sfinţii, împreună cu prea 
curata Maică a lui Dumnezeu, faceţi rugăciuni ca să ne mântuim noi. 


După acestea: 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


Şi troparele acestea, glasul al 6-lea: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău; toţi, lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă, binecuvântată Născătoare de Dumnezeu, Fe- 
cioară, ca să nu pierim cei ce nădăjduim întru tine, ci să ne mântuim prin tine 
din nevoi, căci tu eşti mântuirea neamului creştinesc. 


[De este preot zice Ectenia întreită.,. Doamne miluieşte (de 40 de ori). Auzi-ne pe 
noi... Că milostiv... Inţelepciune: Ceea ce eşti mai cinstită... şi otpustul.] 


De nu este preot, în loc de ectenie, se zice Doamne miluieşte (de 40 de ori), după 
care: 


Stăpâne, Stăpâne, primeşte rugăciunile robilor Tăi şi pentru rugăciunile Sfântului 
marelui mucenic loan cel nou, izbăveşte-ne pe noi dintru toată nevoia şi necazul. 


Toată nădejdea noastră spre tine o punem, Maica lui Dumnezeu, păzeşte-ne pe noi 
sub sfânt acoperământul tău. 


Apoi se zice: Pentru rugăciunile Sfinţilor părinților noştri, Doamne lisuse Hris- 
toase, Dumnezeul nostru, miluieşte-ne pe noi. Amin. 


(Sursa: Acatistier, Acatiste alcătuite de Arhimandritul Cleopa Ilie, Ed. Mă- 
năstirea Sihastria 2005, p. 264-279 - Paraclisul Sfântului mare mucenic loan cel 
nou de la Suceava) 


Sursa: http://sfantulioancelnou.ro/paraclisul.html 


se 2 aie 

Mulţi au vieţuit în lume viaţă bună şi plăcută lui Dumnezeu, după învăţătura Dom- 
nului nostru lisus Hristos şi după învăţătura Sfinților lui Apostoli. Dintre aceştia 
este şi Sfântul loan, marele mucenic al lui Hristos. EI, deşi s-a arătat cu mult timp 
mai târziu, nu este mai mic decât cei de demult; de vreme ce Stăpânul Hristos şi 
Dumnezeul nostru, a încununat nu numai pe ucenicii cei din vremea cea de demult, 
ci şi acum, în vremea cea mai de pe urmă, deschide uşa mărturisirii celor ce vor a 
se face mucenici şi îi cinsteşte cu aceeaşi cinste, şi-i încununează cu aceleaşi 
bunuri, dătătorul de nevoinţe. Deci, se cade să începem a istorisi, de unde este 
naşterea şi creşterea sfântului ce se prăznuieşte astăzi; ce fel de lucruri bune a 
făcut; cum a mărturisit pe Hristos şi cum a pătimit pentru dragostea Lui. 


In părțile Capadociei, care se mărgineşte cu Armenia mică, este o cetate mare ce 
se numeşte Trapezunda. Acea cetate aflându-se lângă mare, multe corăbii de 
pretutindeni se abăteau pe acolo, pentru îndestularea mărfurilor, pentru avuţia ce se 


afla în ea. Din această cetate a odrăslit acest plăcut al lui Dumnezeu, Sfântul mare 
mucenic loan. El s-a născut din părinţi creştini, binecredincioşi, iubitori de 
Dumnezeu şi împodobiţi cu fapte bune; tot astfel şi pe acest fiu iubit al lor, pe 
fericitul loan, crescându-l şi deprinzându-l, l-au făcut desăvârşit în faptele cele 
bune creştineşti. De vreme ce acea cetate este zidită lângă mare şi cetăţenii ei erau 
obişnuiţi a umbla cu corăbiile pe mare şi a face neguţătorie, spre a-şi câştiga cele 
de trebuinţă, de aceea şi fericitul loan adeseori, intrând în corabie şi ducându-se în 
multe cetăţi, făcea neguţătorie. 


Într-o vreme, i s-a întâmplat lui că a intrat într-o corabie a unui om care avea multă 
neguţătorie. Acela era de neam francez, cu credinţa latin, adică papistaş, cu obicei 
sălbatic, nemilostiv şi fără de omenie. Deci fericitul loan, intrând în acea corabie 
cu un astfel de om, diavolul a început a-i pizmui viaţa cea îmbunătăţită şi plăcută 
lui Dumnezeu, fiindcă vrăjmaşul nu suferea cu uşurinţă faptele cele bune ale 
fericitului loan. Căci îl vedea adeseori rugându-se lui Dumnezeu, postind, fiind 
blând şi plecat către toţi, lesne apropiat tuturor, făcând milostenie către toţi, 
miluind pe toţi cei lipsiţi ce erau în corabie, îndestulîndu-i cu cele de nevoie, iar pe 
cei bolnavi îi mângâia, dându-le lor cele de nevoie din averile lui şi întinzându-le 
mâna de ajutor în toate. Ochii lui pururea erau plini de lacrimi şi, izvorând 
totdeauna lacrimi, îşi zicea: 


Acestea văzându-le vrăjmaşul cel nevăzut şi pizmuindu-l, a vrut să facă sfântului 
împiedicare de la calea mântuirii. Deci, mai întâi, a gândit să-l depărteze de la 
dreapta şi sfânta credinţă a Bisericii Răsăritului. Pentru aceasta a îndemnat contra 
fericitului pe vrăjmaşul cel văzut, pe stăpânul corăbiei, care se împotrivea credinţei 
celei drepte, ca astfel să ocărască pe drepteredinciosul rob al lui Hristos, pentru 
bună credinţă a Răsăritului. De aceea, se făcea mare ceartă între ei, în călătoria pe 
mare pentru credinţă şi totdeauna Sfântul loan biruia pe acel francez, ca un 
preaiscusit în învăţăturile cărților; şi astfel îi ruşina socoteala lui cea nedreaptă şi 
ereticească. De aceea, francezul acela se mânia foarte rău contra nebiruitului ostaş 
al lui Hristos, se iuţea şi îl batjocorea cu multe ocări şi-l vrăjmăşuia, gândind rău 
contra lui. 


O vrăjmăşie ca aceea aprinzându-se în apuseanul acela, ei au sosit cu corabia de la 
Bosfor la malul Mării Negre, cel dinspre ţara Moldovei, lângă Cetatea Albă. Deci, 
ieşind din corabie, vrăjmaşul cel rău şi pizmaş s-a dus la eparhul cetăţii, care era cu 
neamul şi credinţa turc, fiind fierbinte păzitor şi apărător al credinţei sale celei 
turceşti. 


Acel francez a adus la cadiu, următoarea piră contra Sfântului loan, zicând: "O, 
cadiule, este un bărbat în corabie, care a venit cu mine aici şi voieşte să se lepede 
de credinţa sa cea creştinească şi să se înstrăineze de patria sa. EI voieşte a se 
apropia de credinţa voastră şi să primească legea voastră cea turcească, deci să 
se facă părtaş al seminţiei voastre. Aceasta o ştiu deoarece, călătorind noi pe 
mare, de multe ori mi-a spus despre aceasta şi s-a jurat înaintea mea cu multe 
jurăminte că nicidecum nu-şi va schimba gândul său. De aceea tu să ai îndată 
purtare de grijă pentru el, ca să-l aduci la credinţa voastră; căci multă cinste vei 
avea de la împăratul şi de la toţi cei de un neam şi cei de o credinţă cu tine. Acest 
bărbat este înţelept şi iscusit, foarte ales şi vestit şi nu este mai mic sau mai prejos 
cu neamul decât cei ce sunt mai mari, mai de cinste şi mai de frunte în cetatea 
Trapezunda". 


(Ș 

> 
YA , 
Sag 


Acestea auzindu-le acel eparh păgân, s-a umplut de bucurie şi şezând la locul unde 
avea obicei a judeca, a poruncit să cheme cu cinste la sine pe fericitul loan. Când a 
venit şi a stat înaintea lui, eparhul, privind la el cu faţa veselă, i-a zis cu blândeţe: 
"M-am înştiinţat mult despre tine, că eşti om ales şi înţelept, din cei de frunte din 
Trapezunda şi că ai iubit credinţa noastră cea mahomedană şi că voieşti a te 
apropia de ea. Astfel este credinţa noastră, încât se lipesc şi-şi aprind inima de 
ea, toţi cei ce sunt cu gând curat şi o înţeleg pe ea; iar celor ce o primesc cu 
bucurie, le dă viaţă bine norocită şi lungime de zile; pe când credinţa 
creştinească este vrednică de râs; pentru aceea, o prietene, nu mai zăbovi, ci 
leapădă credinţa creştinească care este defăimată şi batjocorită de toți şi cu glas 
mare înaintea a tot poporul ce s-a adunat aici, huleşte şi blesteamă legea şi 


credinţa cea creştinească, căci pentru aceasta s-a adunat aici poporul, împreună 
cu femeile şi cu copiii lor, ca să te audă pe tine mărturisind credinţa noastră; 
fiindcă am auzit despre tine că voieşti să te faci propovăduitor al renumitei şi 
strălucitei noastre credinţe. Vino, o, minunatule, şi Stai împreună cu noi şi 
preamăreşte cu glas minunat soarele cel strălucitor, dă cinste luceafărului care 
răsare înaintea soarelui şi adu jertfă luminătorilor cereşti, celor ce luminează 
lumea. Astfel te vei învrednici de la împăratul nostru de multă cinste şi de mari 
vrednicii; iar nouă ne vei fi ca un frate adevărat, îndulcindu-te de viaţa cea dulce 
împreună cu noi. Deci, calcă în picioare legea şi credinţa creştinească, ca una ce 
este defăimată şi proastă, încât să vadă şi alţii şi să înveţe de la tine a cinsti 
credința noastră”. 


Fericitul loan, câtă vreme acel cadiu viclean şi răucredincios grăia aceste 
cuvinte, a ridicat ochii inimii sale la ceruri şi cerea ajutor de la Dumnezeu, Care 
a zis în Sfânta Evanghelie: Când veţi fi duşi înaintea domnilor şi împăraţilor, 
pentru numele Meu, să nu vă gândiţi mai înainte ce veţi grăi sau ce veţi 
răspunde în acel ceas, că vi se va da vouă cuvânt căruia nimeni nu va putea a se 
împotrivi, nici a răspunde ceva cei ce vi se împotrivesc. 


căutând cu ochii cei simţiţi către tiran şi, răspunzând cu bună îndrăzneală, a 


toate sunt meşteşugiri ale vrăjmaşului adevărului şi ale satanei, tatăl său; că, 
intrând în tine ca într-un vas al său, grăieşte prin tine către mine, nădăjduind 
astfel că mă va trage spre pieire. 


Acel vrăjmaş se sileşte să mă depărteze de la Dumnezeul cel adevărat, care este 
Ziditor al tuturor făpturilor văzute şi nevăzute, precum şi al soarelui acesta, pe 
care tu îl cinsteşti ca pe un Dumnezeu; iar tu, fiind cuprins cu întunericul 
amăgirii, aduci această cinste, care se cade a se aduce numai lui Dumnezeu cel 
adevărat, făcătorul soarelui căruia tu te închini. 


Deci nu te amăgi că mă vei pleca la minciună, ci mai vârtos tu însuţi învaţă-te de 
la mine taina adevărului, leapădă-te, te rog, de întunericul păgânătăţii, care zace 
în Sufletul tău şi învredniceşte-te a te face fiu al luminii, strălucind cu razele 
dumnezeiescului Botez mai mult decât soarele. Nu socoti că soarele care se vede 
pe cer este Dumnezeu, ci cunoaşte că este un luminător făcut din fiinţa focului şi 
pus pe cer de Dumnezeu, Ziditorul lui, spre slujba oamenilor. Acela, adică 
soarele, s-a zidit în a patra zi; deci cum poate zidirea să fie Dumnezeu?” 


Sfântul loan, zicând nişte cuvinte ca acestea, şi-a ridicat mâinile şi ochii către cer, 
şi a strigat cu glas mare în auzul tuturor: Să nu-mi fie mie a mă lepăda de Tine, 
Hristoase Mântuitorul meu, care eşti Dumnezeu preamărit împreună cu Tatăl 
Tău Cel fără de început, cu Preasfântul Duh, o Putere şi o Împărăţie! Nu mă voi 
închina Soarelui, nu voi Sluji focului, nu voi jertfi luceafărului, nu mă voi lepăda 
de lumină, nu mă voi lipi de întuneric, nu voi lăsa pe Dumnezeul meu şi nici nu 
voi sluji diavolului!" 


Zicând aceste cuvinte mărturisitorul lui Hristos, cu multă îndrăzneală şi cu faţă 
veselă, tiranul îşi schimba adeseori faţa sa, aprinzându-se de focul mâniei. Deci 
acel tiran, neputând mai mult să rabde pe mucenic, care îi grăia împotrivă şi îi arăta 
păgânătatea şi deşarta lui credință, că pentru Hristos pe Care Îl hulea păgânul 
ighemon, pe Acela Sfântul Ioan Îl lăuda şi Îl propovăduia în mijlocul poporului că 
este Dumnezeu adevărat; iar credinţa lui păgânească, sau mai bine zis înşelăciunea, 
a defăimat-o până la sfârşit; pentru aceasta a poruncit ostaşilor săi să-l dezbrace de 
hainele sale. 

Astfel ostaşii, făcând cele ce li se poruncise, sfântul stătea gol, fiind însă îmbrăcat 
în Hristos. După aceea, cadiul a poruncit să-i aducă multe toiege înaintea lui, şi 
uitându-se către mucenic a zis: "Nu spune către mine nişte poveşti ca acestea, ci 
leapădă-te îndată de credinţa cea nefolositoare şi primeşte legea noastră cu toată 
inima, precum ai făgăduit, împodobindu-te astfel cu legile noastre. De acum 


părăseşte acele lungi cuvântări ale tale şi împlineşte ceea ce ai făgăduit; iar de 
nu, apoi mă jur pe legea noastră, cea bine norocită şi Slăvită, că îţi voi zdrobi cu 
toiegele acestea nu numai trupul, dar te voi munci şi cu munci mai cumplite şi 
nesuferite firii; iar mai pe urmă te voi omori cu moarte grea”. 


Sfântul, răspunzând, a zis: "Tiranule şi plinule de toată spurcăciunea, nu sunt 
mincinos, nici cuvântător de poveşti precum spui tu, ci sunt rob şi mărturisitor al 
adevăratului Dumnezeu cel preamărit în Sfânta Treime. În El m-am învăţat a 
crede de la strămoşii şi de la părinţii mei, Lui unuia mă închin, Aceluia aduc 
jertfă de laudă, pe EI Îl mărturisesc, că este ziditor al tuturor făpturilor, pe Acela 
Îl aştept judecător al viilor şi al morţilor. Acela va veni să răsplătească fiecăruia 
după faptele lui în vremea aceea, când, după porunca Lui, soarele acesta ce se 
vede, aşezat şi rânduit de Dânsul pentru Slujba oamenilor, se va întuneca. Pentru 
aceea nu te mai nădăjdui că vei auzi altceva de la mine decât numai cele ce le- 
am zis întâi şi de la început, acelea le grăiesc şi acum şi le voi grăi până la 
Sfârşit. 


Niciodată nu mă voi lepăda de Hristos Dumnezeu şi Făcătorul meu, niciodată 
nu voi cinsti mai mult făptura decât pe Făcătorul, nu mă voi închina zidirii mai 


mult decât Ziditorului, nu voi defăima sfânta credinţă în Dumnezeul meu, în 
care m-am născut şi în care m-am deprins de la părinţii mei, până când voi fi 
Stăpân al gândului meu; şi, mai ales, până când voi avea această răsuflare. Deci 
nu mai zăbovi, lucrător al nedreptăţii, ci arată obiceiul tău de fiară care este 
ascuns în tine; Scapă-te odată de grija cea pentru aflarea muncilor, cu care 
voieşti să mă munceşti, şi trimite-mă mai degrab cu orice fel de moarte vei voi, la 
Dumnezeul cel adevărat, Stăpânul cel dorit de mine. 


Deci fă îndată ceea ce ai să faci, pentru că urechile mele nu pot să audă mai 
mult cuvintele tale cele necurate, de care zice proorocul: Venin de aspidă este 
sub buzele lor. Nici ochii mei să nu mai vadă faţa ta cea spurcată, despre care 
iarăşi acelaşi prooroc zice într-alt loc: Umple feţele lor de ocară şi vor căuta 
numele Tău, Doamne! Apoi el a zis: "lată ai înaintea ta trupul meu gol, gata 
pentru muncile tale! Bate-l cu toiege, arde-l cu foc, îneacă-l în mare, taie-l în 
bucăţi cu sabia, pune asupra lui şi alte munci şi mai cumplite decât acestea, şi pe 
acelea nu te lenevi a le aduce asupra mea; de vreme ce, pe toate acestea şi pe 
cele mai multe decât acestea, eu sunt gata a le răbda cu plăcere şi cu bucurie, 
pentru dragostea lui Hristos, Dumnezeul meu". 


Dar tiranul cel sălbatic şi nemilostiv, auzind cuvintele acestea ale viteazului măr- 


turisitor, s-a aprins de mânie şi îndată a poruncit să întindă pe mucenic la pământ şi 
să-l bată fără de milă cu toiege noduroase. Deci, slugile tiranului atât de cumplit I- 
au bătut pe răbdătorul de chinuri al lui Hristos, încât s-a zdrobit trupul lui în multe 
bucăţi, iar carnea, lipindu-se pe toiege, se arunca sus în aer, şi locul pe care era 
întins mucenicul era roşit de sângele lui. 


Deci, viteazul pătimitor răbdând cu bărbăţie o muncă ca aceea, şi-a ridicat ochii 
minţii sale către cer şi a zis: 


Muncitorii aceia, auzind pe mucenic rugându-se lui Dumnezeu, s-au 
umplut de mai multă mânie şi atât de cumplit l-au bătut, până ce i s-a stins şi 
glasul. 


Apoi, făcându-se seară, ighemonul a poruncit să lege pe sfântul mucenic, care abia 
sufla, cu două lanţuri, să-l arunce în temniţă şi să-l păzească până a doua zi, spre o 
mai mare muncă. Dar mucenicul lui Hristos, neputând să meargă singur de 
cumplitele răni, muncitorii l-au târât ca pe un mort şi astfel l-au închis în temniţă. 
A doua zi, tiranul acela cu chipul de fiară, şezând la locul lui cel obişnuit de 
judecată, a poruncit să aducă înaintea lui pe Sfântul mucenic loan. 

Deci, răbdătorul de chinuri şi viteazul ostaş al lui Hristos a venit înaintea lui, cu 
faţa luminată şi cu sufletul vesel, către care privind răucredinciosul cadiu şi, 
văzându-l cu fața atât de luminată şi veselă, căci darul lui Dumnezeu care a 
întărit pe Sfinţii mucenici cei de demult, întărea şi pe Sfântul loan, care pătimea 
pentru aceeaşi mărturisire a bunei credinţe, a preasfântului nume al lui Hristos 
Dumnezeul nostru, s-a mirat foarte mult că, după atâtea cumplite munci, se mai 
află suflet în el şi, ca şi cum n-ar fi pătimit nimic, se arăta aşa de vesel. 

Deci, a zis către el: "0, Ioane, nu vezi, în ce fel de ruşine şi necinste te aduce 
neînduplecarea şi nesupunerea ta, încât puţin a lipsit de nu ţi-ai pierdut şi viaţa, 
care este atât de scumpă şi de iubită tuturor oamenilor. Ascultă-mă, că de te vei 
pleca sfatului şi socotelii mele, este gata însănătoşirea ta, căci în puţine zile, 
rănile şi zdrobirile trupului tău se vor tămădui; fiindcă noi avem doctori foarte 
iscusiți aduşi din India şi din Persia. lar de nu voieşti să asculţi de sfatul meu, ci 
petreci în creştinătatea ta, apoi Să ştii, că te aşteaptă mai multe şi mai cumplite 
bătăi”. 


Atunci Sfântul mucenic loan a răspuns: YO, judecător tiran, eu câtuşi de puţin nu 
mă îngrijesc de rănile trupului meu cel zdrobit; căci cu cât se strică omul nostru 
cel din afară, adică trupul, cu atât omul nostru cel dinlăuntru, adică sufletul se 
înnoieşte, după cum grăieşte marele apostol Pavel. Eu nu am altă grijă, decât 
numai să rabd până la sfârşit muncile ce se vor aduce asupra mea de la tine, 
pentru Hristos cel ce mă întăreşte şi care a zis: Cel ce va răbda până în sfârşit, 
acela se va mântui. Deci, de ai gândit şi ai aflat şi alte munci, mai noi şi mai 
cumplite, pune-le asupra mea; căci rănile cele mai dinainte, care le-ai adus 
asupra mea, eu le socotesc întru nimic!" 


Nebunul tiran s-a ruşinat foarte mult de aceste cuvinte prea înțelepte şi, tremurând 
cu totul de mânie, s-a ridicat ca o fiară şi a poruncit să-l bată mai cumplit. Deci, 
muncitorii aceia au bătut multe ceasuri pe răbdătorul de chinuri, până au obosit cei 
ce-l băteau; astfel, schimbându-se unii după alţii, au muncit până ce s-au rănit şi s- 
au rupt şi cele dinlăuntru ale sfântului. Apoi slugile, muncind acel trup tare ca 


diamantul, au ostenit. Toţi câţi se adunaseră la acea privelişte şi priveau la acele 
cumplite munci, strigau contra nelegiuitului judecător, ocărându-i obiceiul lui cel 
nemilostiv şi sălbăticia lui cea de fiară. Iar Sfântul şoptea cu buzele şi se ruga lui 
Dumnezeu să-i dea răbdare până la sfârşit. 

Atunci tiranul a poruncit să aducă un cal sălbatic şi să lege picioarele mucenicului 
de coada calului, după aceea unul din ostaşi să încalece pe calul acela şi să alerge 
pe ulițele cetăţii cât va putea; şi astfel să târască pe pătimitorul lui Hristos prin 
toată cetatea. Deci, Sfântul a fost tras prin toate ulițele cetăţii, încât s-a făcut 
privelişte îngerilor şi oamenilor: Că bucurie se face în ceruri, a zis Domnul în 
Sfânta Evanghelie, pentru un păcătos care se pocăieşte. Şi dacă pentru un 
păcătos se face bucurie, cu atât mai vârtos pentru un mucenic atât de răbdător, care 
pătimea pentru dragostea Lui unele ca acestea. Dar pe când se făcea bucurie în cer, 
oamenilor celor bine credincioşi, le era jalnică acea privelişte. Și cum să nu le fie 
jalnică priveliştea, când vedeau calul alergând şi trăgând după el pe mucenic 
prin locuri aspre? Când vedeau pământul roşindu-se cu sângele lui, şi bucăţile 
de carne ce cădeau din trupul lui, iar capul trântindu-se de pământ şi de pietre? 
Cine nu S-ar fi umilit şi nu ar fi vărsat izvoare de lacrimi, văzând unele ca 
acestea? Poate numai acela care n-ar fi fost împărtăşit de fire cuvântătoare. 


Astfel fiind tras Sfântul loan de acel nemilostiv călăreț, când a ajuns pe la lo- 
cuinţele jidoveşti şi alerga trecând pe ulițele lor, mulțime de evrei batjocoreau pe 
mucenic, care era târât de calul acela, şi strigând şi strâmbând feţele lor, aruncau în 
el cu ce se întâmplă a avea în mâini, râzând fără de rânduială. Unul din acei jidovi, 


alergând în casa sa şi ajungând calul ce târa pe sfânt, i-a tăiat cinstitul şi sfântul 
lui cap. Şi astfel bunul şi viteazul ostaş al lui lisus Hristos şi-a sfârşit nevoinţa sa 
mucenicească, dându-şi în mâinile Domnului sfântul şi luminatul său suflet. Iar 
cinstitul lui trup, dezlegându-l călărețul acela de la coada calului, l-au lăsat în 
acel loc, neîngropat, nebăgat în seamă şi neîngrijit şi astfel zăcea împreună cu 
capul lui cel tăiat, deoarece nimeni din creştini nu îndrăznea a se apropia Sau a 
se atinge de el, temându-se de urgia păgânilor. 


După ce a înnoptat, s-a făcut o minune ca aceasta asupra trupului sfântului mu- 
cenic; deodată s-au arătat multe făclii arzând; iar trei bărbaţi cu haine albe cântau 
cântare de cuvinte sfințite şi negrăite şi cădeau cu tămâie împrejurul trupului 
mucenicului. De asemenea, s-a văzut un stâlp deasupra sfintelor moaşte întărit 
până la cer. Minunea aceasta s-a văzut de mulţi şi mai ales de cei ce locuiau 
împrejurul locului unde zăceau sfintele lui moaşte. Iar unul din jidovi, a cărui casă 
era aproape de acel loc unde zăcea mult pătimitorul trup al sfântului, părându-i-se 
că preoţii creştini au venit să-l ia şi să-l dea îngropării celei obişnuite, a luat un arc 
cu săgeată şi s-a apropiat acolo, vrând să săgeteze pe unul din acei preoți. Deci, 
punând săgeata în arc, a tras cât a putut şi, când a vrut să dea drumul săgeţii, aceea 
se lipise de degetele de la mâna dreaptă, asemenea şi mâna stângă care ţinea arcul, 
încât nu putea nici să trimită săgeata, nici mâinile să le dezlipească. 

Aşa a petrecut toată noaptea acel jidov, fiu de viperă. Făcându-se ziuă, acei minu- 
naţi bărbaţi, şi stâlpul de foc şi făcliile s-au ascuns, făcându-se nevăzuţi; iar băr- 
baţii, femeile, tinerii şi bătrânii alergau la locul acela, pentru a vedea pe acel ticălos 
săgetător, cum stătea astfel nemişcat, precum întinsese arcul şi săgeata, ca fiind 
ferecat cu fiare şi legat cu puterea cea nevăzută a lui Dumnezeu.Deci el, deşi nu 
voia, povestea tuturor toate cele văzute de dânsul asupra trupului mucenicului şi 


cum i s-a făcut de Dumnezeu acea izbăvire, pentru aflarea cea cu îndrăzneală a 
lucrului celui rău. După ce a făcut către toţi arătarea şi mărturisirea acelei minuni, i 
s-au dezlegat mâinile şi a scăpat de pedeapsă. 


Inştiinţându-se cadiul de această minune, s-a temut foarte mult. Pentru aceea a 
poruncit creştinilor să ia trupul mucenicului şi să-l îngroape. Deci creştinii, luându- 
|, l-au îngropat cu cinste lângă biserica lor. 

După ce au trecut câteva zile, francezul, care vânduse pe sfânt spre mucenicie, a 
voit să fure cinstitul lui trup şi să-l ducă în patria sa. Poate că s-a căit pentru rău- 
tatea sa şi poate că a avut de gând să spună că sfântul a fost de credinţa lor cea apu- 


seană. Deci într-una din nopţi, având vreme prielnică pentru acel lucru, a cugetat în 
sine şi a mers cu ai săi la mormântul mucenicului. Atunci a început a săpa locul şi, 
descoperind mormântul, a vrut să ia cinstitele lui moaşte. Dar în acel ceas, ostaşul 
lui Hristos s-a arătat în somn preotului acelei biserici şi a zis: 

Preotul, sculându-se îndată, a alergat cu toată puterea sa la biserică şi a găsit 
mormântul săpat şi deschis; iar trupul sfântului nefurat. Deci, a izgonit pe acei 
nelucrători şi deşerţi oameni cu acel gând rău. Apoi preotul, chemând pe creştinii 
acelei biserici, le-a povestit cele făcute şi toți au preamărit pe Dumnezeu, Cel ce 
preamăreşte pe sfinţii Săi. Apoi, luând cinstitele moaşte ale Sfântului mucenic, 
le-au pus în biserică, aşezându-le în altar aproape de Sfânta Masă. 


Acolo au stat acele sfinte moaşte ale Sfântului mucenic loan mai bine de 
şaptezeci de ani, făcându-se asupra lor arătări dumnezeieşti ziua şi noaptea. 
Uneori se arătau în formă de lumină minunată; alteori, în chip de foc pogorându-se 
asupra lor; alteori îngeri pogorându-se asupra lor şi suindu-se la cer, iar alte ori 
ieşea de acolo bună mireasmă negrăită. La acele sfinte moaşte, ale Sfântului loan, 
se făceau felurite tămăduiri, încât a străbătut pretutindeni vestea minunilor care se 
făceau acolo. 


Într-acea vreme domnea în ţara Moldovei binecredinciosul şi de Hristos iubitorul 
domn, Alexandru, marele voievod, care se împodobea nu numai cu toate felurile de 
fapte bune, pentru care s-a numit "cel Bun", ci era aprins şi cu dragoste şi cu râvnă 
dumnezeiască către sfinţii mucenici. 


Deci, auzind el de multele minuni ce se făceau de sfintele moaşte ale acelui mu- 
cenic, a dorit să le aibă, mai cu seamă să-şi împodobească ţara cu acea nepreţuită 
vistierie. Deci, sfătuindu-se cu prea sfințitul arhiepiscop a toată ţara, Iosif, a trimis 
la Cetatea Albă, pe oarecare din boierii săi, cu mulţime de ostaşi şi cu multă avere. 
Aceia, mergând la mai sus zisa cetate, au răsturnat toată piatra cea de obşte, 
necruţând nici bani, nici daruri pe la cei ce aveau trebuinţă de acestea - căci Cetatea 
Albă era atunci sub stăpânirea otomanilor - şi astfel şi-a dobândit dorinţa. 


Luând acele sfinte moaşte, multă părere de rău a pricinuit credincioşilor de acolo. 
lar când se apropia cu dânsele de cetatea domnească din Suceava, au ieşit întru în- 
tâmpinarea lor marele voievod Alexandru cel bun, toţi boierii cei mari, prea 
sfințitul arhiepiscop Iosif, cu tot clerul său cel duhovnicesc şi tot poporul. Şi astfel 
au întâmpinat cu bucurie, cu făclii, cu tămâre şi cu miruri bine mirositoare pe 
mucenicul lui Hristos, cel ce bine a voit a veni la dânşii. lar marele voievod, 
căzând pe sicriul Sfântului mucenic loan, a îmbrăţişat mult pătimitoarele sale 
moaşte, punându-și ochii şi gura pe cinstitele mâini ale mucenicului şi le săruta cu 
multă evlavie şi credinţă. Apoi, vărsând multe lacrimi de bucurie, a pus pe Sfântul 
mucenic loan ca păzitor al său şi al stăpânirii sale, încă şi al binecredinciosului 
popor al ţării Moldovei. Astfel, cu mare cinste au aşezat cinstitele moaşte ale 


mucenicului în Sfânta Mitropolie din Suceava, care era pe acea vreme, cetate dom- 
nească sau capitală a Moldovei. 


Sfintele moaşte au stat mulți ani în Sfânta Mitropolie a Sucevei, până când, 
mutându-se scaunul domniei la laşi, s-a mutat acolo şi scaunul mitropoliei. Deci, 
vremurile fiind tulburate, stăpânitorii ţării celei duhovniceşti şi politiceşti aveau 
frică să nu se prade de neamuri păgâne acel odor nepreţuit. Pentru aceea au adus 
sfintele moaşte la Iaşi şi le-au aşezat în biserica Sfintei Mitropolii. Dar la anul, de 
la zidirea lumii, 7194, iar de la Naşterea lui Hristos, 1686, domnind peste ţara 
Moldovei răposatul şi fericitul întru pomenire Constantin Cantemir voievod, şi 
mitropolit fiind Dositei cel vestit întru multă învăţătură, a venit loan Sobieţki craiul 
polonez cu oştile sale, trecând asupra Bugeacului tătărăsc şi întorcându-se prin 
târgul Iaşului. Mitropolitul, cu ştirea craiului leşesc, văzând vremurile revoltate şi 
nepaşnice şi temându-se ca să nu pricinuiască vreo robie a ţării şi, împreună cu 
țara, să se prade de alte neamuri străine şi barbare şi această vistierie sfântă şi 
nepreţuită, a ridicat sfintele moaşte ale Sfântului loan. Luându-le cu sine, împreună 
cu toate odoarele mitropoliei şi hrisoavele moşiilor, s-a dus împreună cu oastea 
crăiască în ţara leşească să se sprijinească acolo, ca la nişte vecini buni, până se vor 
linişti tulburările şi se va face pace, ca apoi iarăşi să le aducă în Moldova la locul 
lor. 


Dar, prelungindu-se vremea tulburărilor, Mitropolitul Dositei nu a ajuns să-şi îm- 
plinească scopul şi voinţa sa, căci a murit acolo în ţara leşească şi, de ceea ce s-a 
temut ca să nu se întâmple de la alte naţiuni barbare, a împlinit-o el cu lucrul; de 
vreme ce a păgubit ţara Moldovei multă vreme de acea vistierie nepreţuită. 
Asemenea, cei de pe urmă, neavând osârdie să încerce cu dinadinsul să aducă la 
locul lor acele sfinte moaşte, până a nu se învechi lucrul, le-au lăsat acolo în ţara 
leşească împreună cu odoarele sfintei Mitropolii, aşezate într-una din bisericile din 
târgul ce se numeşte Jolcova. Acolo, fiind sub stăpânirea apusenilor sfintele moaşte 
vărsau neîncetate minuni şi izvorau tămăduiri spre cei ce alergau cu credinţă, cu 
dragoste şi cu evlavie la ajutorul sfântului. 


Sfintele moaşte au stat mulți ani în ţara leşească, în târgul cel mai sus arătat, unde 
le lăsase Dositei mitropolitul, până s-a cuprins de stăpânirea apuseană o bucată 
mare din ţara Moldovei, care se numea Cordunul şi în care s-a cuprins şi târgul 
Sucevei. Acolo se afla şi Mitropolia cea veche, în care erau aşezate sfintele moaşte, 
după ce s-au adus de la Cetatea Albă, de prea fericitul întru pomenire şi prea 
binecuvântatul şi de Hristos iubitorul, Alexandru voievod, care s-a numit şi cel 
bun, pentru faptele lui bune ce a făcut. 


In anul de la mântuirea lumii 1783, în patru zile ale lunii iunie, venind Iosif, 
împăratul Austriei, a mers pe la marginea Cordunului, ca să vadă hotarul, şi a venit 
şi prin satul ce se numeşte Bosanci. 


De acolo a mers în Suceava, căci nu este departe de acel sat, târgul Sucevei, şi a 
intrat în biserica Mitropoliei. Deci, privind în toate părțile şi văzând între altele şi 
locul în care fuseseră aşezate mai înainte sfintele moaşte ale Sfântului loan cel nou, 
a întrebat pe episcopul Rădăuţiului, Dositei: "Ce loc este acolo?” Episcopul a 
răspuns, zicând: "Acolo au fost aşezate sfintele moaşte ale Sfântului loan cel nou”. 
Împăratul arătând cu mâna a zis: "Să le aducă iarăşi şi să le aşeze acolo”. Această 
cerere o făcuse episcopul Dositei mai înainte de a veni împăratul Austriei. 


Deci, chemând episcopul pe un ieromonah, anume loasaf, fost egumen al Mă- 
năstirii Putna, i-a poruncit să se gătească a merge la cetatea Jolcova pentru 
aducerea sfintelor moaşte. lar el, pregătindu-se, a pornit către ţara Leşească 
(Polonia) spre cetatea Livovului şi, într-o Duminică, în optsprezece zile ale lunii 
iunie, a ajuns acolo; fiind şi Meletie arhimandritul trimis mai înainte pentru această 
pricină. Acolo aflându-se şi împăratul, a poruncit la două regimente de ostaşi să 
meargă mai înainte la cetatea Jolcova, la mănăstirea în care se aflau sfintele 
moaşte, ca să nu se facă vreo tulburare în popor pentru luarea sfintelor moaşte. 
Acea mănăstire era credincioasă din vremea când a fost acolo mitropolitul Dositei 
cu sfintele moaşte. Deci, trimişii porunciseră pentru luarea sfintelor moaşte şi, 
ajungând la marginea cetăţii Jolcova, într-o mahala a unei biserici iarăşi baziliene, 
au găsit toată cetatea înconjurată de străjile celor două regimente, care străji erau 
atât de sus aşezate, încât puteau să se vadă una cu alta. Deci, împăratul a dat 
poruncă ca tot poporul să stea închis prin casele lor; iar cel care va ieşi afară să fie 
împuşcat. Trimişii, zăbovind acolo până la miezul nopţii, atunci a venit poruncă să 
pornească cu careta cea pregătită, spre luarea raclei cu sfintele moaşte. Astfel au 
pornit la miezul nopţii, prin întuneric fără nici o lumină. 


Împreună cu aceia era şi un om cu numele Gheorghe, de neam grec, fratele ca- 
sierului din Liov, care era trimis mai înainte pentru această treabă. 


Deci, au ajuns cu toţii la întâia strajă nemţească. Înconjurându-i straja, acel 
Gheorghe, povăţuitorul părinţilor, a vorbit cu mai marele străjii şi îndată i-au 
liberat. De acolo, mergând înainte şi trecând prin alte străji, care nu le-au zis nimic, 
au intrat pe poarta cetăţii şi, mergând către biserica în care se aflau sfintele moaşte, 
au dat peste altă strajă, care întrebându-i ce caută, le-au răspuns că au venit să ia pe 
Sfântul loan; iar mai marele străjii i-a întrebat: "Dar puteți să-l luaţi?” Ei au 
răspuns: "Putem, căci avem poruncă împărătească”. Atunci îndată i-a lăsat şi, 


mergând ei printr-o boltă la o uşă, au găsit acolo doi soldaţi cu puştile în spate, care 
i-au oprit puţin, până ce unul din ei s-a dus unde era arestat arhimandritul 
bazilianilor, împreună cu toţi ai săi, de le-a dat de ştire. După aceea, îndată au venit 
doi baziliani, cu două făclii de ceară aprinse şi au intrat în biserică. 


Acolo au găsit pe un comisar împărătesc cu vreo treizeci de ofiţeri, stând 
împrejurul sfântului cu capetele descoperite. Aceia făcându-şi cale, s-au apropiat 
de racla sfântului, care era pusă în loc de prestol şi pe care slujeau bazilianii 
liturghia lor. Acolo mai erau cincisprezece sfeşnice cu făclii, iar la picioare o 
candelă mare de argint aprinsă; deci, luând toate sfeşnicile de pe raclă, au cerut 
cheia şi descuind-o, au ridicat capacul. Înăuntru erau multe lucruri de argint, ca: 
inimi, ochi, picioare, mâini şi altele. Pe acelea le puseseră acolo cei ce au avut boli 
şi vătămături în aceste părți ale trupului lor şi se vindecaseră cu rugăciunile 
sfântului, ca să fie spre aducerea aminte a minunilor lui. 


Mai era încă în raclă şi un vas de argint, pe care erau scrise cu slove de aur: "Vasile 
Voievod, domn al Ţării Moldovei”. lar banii ce s-au aflat în cutie s-au dat 
bazilianilor. Deci, făcându-se listă de toate argintăriile care s-au aflat în raclă, s-a 
încuiat iarăşi racla cu încuietoarea el. 


După aceea, ridicându-se racla de patru greci papistaşi, care merseseră cu părinții 
cei trimişi, unul din baziliani a oprit racla. lar un comisar împărătesc întrebându-l 
care este pricina, el a răspuns: "Alt nimic nu este, domnule, decât numai cerem 
adeverinţă de la comisarii Moldovei, ca nu cumva după vremi să ni se mai ceară 
vreodată moaştele". 


Deci ei, socotind că este dreaptă cererea lor, au scris acea adeverinţă şi s-a iscălit 
de Meletie arhimandritul şi fostul egumen loasaf, care au pus şi peceţile lor şi s-a 
dat bazilianului. După aceea, îndată au ridicat Sfintele Moaşte în careta cea 
pregătită spre această slujbă şi au ieşit la poarta cetăţii. Acolo au găsit pe acei 
treizeci de ostaşi tot după cum i-au lăsat. După ce au ieşit pe poartă, îndată acei 
ostaşi au înconjurat careta, cincisprezece de-o parte şi cincisprezece de altă parte, şi 
astfel au pornit împreună cu cei ce duceau moaştele. Mergând până la un han ce 
era aproape de Liov, cale de o jumătate de ceas, i-a întâmpinat un trimis de la 
generalul Comando, cu poruncă ca cei treizeci de ostaşi să se întoarcă înapoi, iar 
părinţii cu sfintele moaşte să meargă singuri în cetatea Liovului. 


Împăratul Iosif, având a merge la Brod, a ieşit din cetate pe altă poartă. Iar 
arhimandritul Meletie cu fostul egumen Ioasaf, mergând la generalul Comando, 1- 
au spus că au adus sfintele moaşte şi le-a dat voie să rămână până a doua zi. A 


doua zi, gătindu-se de plecare, a venit un grec la arhimandritul Meletie, rugându-l 
să-i dea voie să sărute sfintele moaşte. Deci, mergând să deschidă racla, nu numai 
că n-a putut, dar nici acoperământul, care era peste raclă, nu l-a putut ridica. 
Văzând aceasta, a zis grecului: "Vezi, frate, că nu putem să deschidem nici racla, 
nici să ridicăm acoperământul! Poate nu este voia Sfântului! Deci, sărută racla cu 
credinţă". Astfel făcând grecul, s-a dus. 


Stând amândoi părinţii în altă caretă, mergeau pe valea Liovului, după aceea în 
careta în care era racla sfântului, până s-au suit într-un deal. Acolo i-au ajuns 
patru greci cu femeile lor, să se închine sfintelor moaşte, după parola ce o 
aduseseră cu dânşii din Liov, ca în acel loc să se închine şi să sărute sfintele 
moaşte. Deci, cu uşurinţă s-a ridicat acoperământul de pe raclă, şi s-a deschis 
racla. Atunci, aducându-și aminte, au cunoscut că acel grec ce a cerut mai înainte 
să sărute sfintele moaşte a fost fățarnic şi necredincios, vrând să ispitească 
puterea sfântului; şi de aceea nu s-a putut deschide racla. 


Plecând de acolo, au trecut prin târgul ce se numeşte Stanislav, neştiindu-i nimeni 
cu ce trebuință merg. Ajungând la alt târg ce se numeşte Tolmaci, i-a întâmpinat o 
delegaţie trimisă de Dositei, episcopul Rădăuţiului, ca să cerceteze unde se află 
trimişii, dacă s-au luat sfintele moaşte şi în ce chip a urmat. Acesteia răspunzându- 
se, s-a întors înapoi la episcopie. 


A doua noapte, au ajuns la alt târg, unde au întâmpinat pe secretarul Mihalache 
iarăşi trimis de episcop. A doua zi, s-a făcut orânduiala de li s-au dat câte şapte 
ostaşi şi au mers în acea zi până aproape de hotarul ce desparte ţara leşească de 
Bucovina. A treia zi, s-au pornit către Sneaten, care este în marginea hotarului, 
unde, până a se găti de plecare, i-a întâmpinat mult popor, care ieşise din târg. 


Dându-li-se de acolo alţi şapte ostaşi, au pornit la Culacini, care este hotarul ţărilor 
leşeşti şi al Bucovinei, iar acolo au găsit corturi întinse şi pe episcop. Dar, pentru 
că generalul Enţiverc încă nu sosise, i-au spus episcopului că nu este voie să treacă 
hotarul până nu va sosi şi generalul. De aceea, întorcându-se înapoi, au zăbovit 
peste hotar, de cealaltă parte, împreună cu tot norodul ce ieşise din Sneaten spre 
închinarea sfintelor moaşte. Sosind generalul, îndată s-a pornit să treacă peste 
podul Colacinului, dar la mijlocul podului, s-a luat racla din careta în care a venit 
până acolo şi s-a pus într-alta. 


Trecând peste graniţă s-au tras, în cinstea sfântului, vreo şaizeci de tunuri. Acolo 
au stat pe loc, până a sărutat racla tot poporul, cel ce aştepta pe sfânt; iar peste 
această parte a graniţei n-a lăsat să treacă nici un om din ţara leşească. 


Pornind de acolo cu mulţime de popor numai din Bucovina, între care numai preoţi 
erau două sute patru, cu dascălii lor şi cu prapore au ajuns seara, spre ziua Sfinţilor 
apostoli, la un sat ce se numeşte Lucaveţul, unde au rămas. A doua zi, au mers în 
Cernăuţi cu mulți creştini şi cu mulțime de ostaşi, trăgând şi multe tunuri din dealul 
Cernăuţiului. 


Mergând prin târg până la o biserică a oarecăruia Herescu, acolo au aşezat sfintele 
moaşte şi au stat până la opt septembrie. lar în acea zi, au luat sfintele moaşte cu 
cinste şi le-au adus la târgul Sucevei, unde le-au aşezat într-o biserică de piatră a 
unei mahalale ce se numeşte Iţcani. Acolo au stat până la ziua Înălţării cinstitei şi 
de viaţă făcătoarei Cruci. Făcându-se ştire şi în Moldova de aceasta, s-a adunat 
mulțime de creştini, spre cinstirea sfintelor moaşte. Astfel, episcopul Dositei al 
Bucovinei cu mulțime de preoţi îmbrăcaţi şi cu tot poporul, ridicând sfintele 
moaşte din mai sus numita biserică, le-au dus în Mitropolia Sucevei şi, aşezându-le 
în mijlocul bisericii, au rămas acolo şi până în ziua de azi. 


Aceasta este viaţa şi pătimirea Sfântului loan cel nou, care s-a nevoit cu bună 
nevoinţă în lumea aceasta. EI a plecat cu marfă pământească la Trapezunda, dar s-a 
nevoit duhovniceşte. EI, prin post şi rugăciune către Dumnezeu, prin lacrimi 
necontenite, prin milostenie şi prin facerile de bine către aproapele, s-a suit ca pe o 


scară către vârful faptelor bune, către Sfântul Botez cel de sânge, care este mai 
mare decât toate botezurile. 


Astfel a fost sfârşitul mărturisirii, astfel de vitejie a arătat în nevoinţa mărturisiri, 
astfel a ruşinat pe păgânul cadiu, cu aceste cununi s-a încununat de mâinile lui 
Dumnezeu, începătorul de nevoinţă. EI aşa de bine s-a negustorit, încât puţin a dat 
şi mult a dobândit. De trup s-a dezbrăcat ca de o sarcină; de aceea, nu s-a întors la 
Trapezunda, ci la Ierusalimul cel de sus. Şi s-a aşezat în ceata mucenicilor, ca un 
mucenic, întru Împărăţia cea veşnică, întru odihna drepţilor, întru lumina cea 
neînserată, întru veselia şi bucuria cea nesfârşită. 


Mutările moaştelor lui pe pământ sunt acestea: 

Y De la Cetatea Albă s-au adus întâi în Suceava cu alai domnesc, cu arhierei 
şi cu boierii Moldovei. 

Y Al doilea s-a dus în țara leşească de Mitropolitul Dositei şi de craiul acelei 
țări, loan Sobieţchi; iar şederea Sfântului loan în ţara leşească a fost de 94 
ani. 

Y Altreilea, din țara leşească, de la cetatea Jolcova, s-au adus în Suceava cu 
alai împărătesc, în anul 1783. 


Prin toate a trecut după vorba apostolului, prin cele de-a dreapta, prin cele de-a 
stânga, prin slavă şi prin necinste nevătămat şi cu cuviinţă. 


Că Dumnezeu, pe cei ce-L proslăvesc pe pământ, îi preamăreşte cu îndoită slavă, 
cu cea cerească şi cu cea pământească. Pe cei ce-L mărturisesc înaintea oamenilor, 
şi EI îi mărturiseşte, nu numai înaintea sfinţilor îngeri, ci şi înaintea Mântuitorului 
Hristos, căruia 1 se cuvine slava, cinstea şi stăpânirea, împreună şi Părintelui Cel 
fără de început şi Preasfântului şi de viaţă Făcătorului Duh, acum şi pururea şi în 
vecii vecilor. 


Amin. 


(Vieţile Sfinţilor - Sfântul mare mucenic loan cel nou de la Suceava, care a 
pătimit în Cetatea Albă) 

